el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el el el el el el el el el el el el en el el el el el en en el el en en el el en en el el
Δείτε την ανάλυση και τις προβλέψεις για τους αγώνες της έκτης αγωνιστικής από τους συντάκτες του NFLGreece. Την προηγούμενη εβδομάδα, οι προβλέψεις της Στεφανίας ήταν σωστές, με 100% επιτυχία!
Ενδεικτικές Αποδόσεις σε online Στοιχηματικές:
ΜΙΝ -10.0: Εκτός έδρας νίκες πραγματοποίησαν και οι δύο ομάδες την προηγούμενη εβδομάδα. Οι Vikings στη Philadelphia ενω οι Cardinals κατάφεραν να πάρουν την πρώτη τους φετινή νίκη στο San Francisco. Παρ’ όλα αυτά, η διαφορά δυναμικότητας των δύο ομάδων παραμένει μεγάλη και πιστεύω ότι οι Vikings έχουν πάρει το μάθημα τους και δεν θα την ξαναπατήσουν εντός έδρας όπως συνέβη την τρίτη εβδομάδα απέναντι στους Bills.
ATL -3.0: Η αγωνιστική απόδοση των Buccaneers άρχισε να παίρνει τον κατήφορο τις τελευταίες εβδομάδες. Τις εντυπωσιακές νίκες που πέτυχαν στην αρχή της σεζόν απέναντι σε Saints και Eagles ακολούθησαν δύο ήττες απέναντι σε Steelers και Bears. Αποτέλεσμα της τελευταίας (βαριάς) ήττας ήταν η απόφαση να επιστρέψει ο Jameis Winston στην θέση του βασικού QB της ομάδας. Από την άλλη πλευρά οι Falcons βρίσκονται στην τελευταία θέση της NFC South με ρεκορ 1-4. To ταλέντο και η ποιότητα δεν τους λείπει από την επίθεση αλλά οι πολλοί τραυματισμοί στην άμυνα τους έχουν στοιχίσει νίκες. Στο ματς της Κυριακής δεν υπάρχει άλλο αποτέλεσμα γι’ αυτούς εκτός από την νίκη στην προσπάθεια να σώσουν την φετινή σεζόν. Μετά από την μικρή σε διαρκεια επιστροφή του, o RB Devonta Freeman θ’ απουσιάζει και πάλι. Η επιθεση των Falcons όμως ξέρει να παράγει πολλές γιάρδες φέτος ακόμα και χωρίς τον βασικό της running back.
DAL +3.5: Τον είδατε τον Bortles στο Kansas? Πείτε μου την διαφορά απ’ τον Σκαρμούτσο. Πήγαν στο Kansas και ήρθαν στα ίσα τους. Χάσανε εύκολα και η επίθεση τους για ένα ακόμα ματς ήταν απαράδεκτη. Η διαρκής απουσία του Leonard Fournette και ο τραυματισμός του Corey Grant (IR) την προηγούμενη εβδομάδα, οδήγησε την ομάδα του Jacksonville στην απόκτηση του βετεράνου RB Jamaal Charles ο οποίος αγωνίστηκε για τελευταία φορά τον περασμένο Δεκέμβριο. Μαζί με τον T.J. Yeldon αναμένεται να αποτελέσουν το δίδυμο του running game των Jaguars. Οι Cowboys όσο άσχημα και να τα πηγαίνουν φέτος, όσες δυσκολίες και αν αντιμετωπίζουν επιθετικά στο παιχνίδι τους, έτσι όπως έχει διαμορφωθεί η NFC East μέχρι στιγμής, συνεχίζουν να είναι στην κούρσα των playoffs. Αν η επίθεση τους αποφύγει τα χοντρά λάθη τότε οι πιθανότητες νίκης πάνε με το μέρος τους.
NE -3.0: Ναι, το 2014 και το 2017 οι Chiefs πέτυχαν μεγάλες νίκες μέσα στη Βοστώνη σκοράροντας 40+ πόντους. Αυτές τις νίκες όμως τις είχαν πετυχει αρκετά νωρίς στη σεζόν και έκαναν τους Patriots να ξυπνήσουν. Στο φετινό ματς φαίνεται πως οι Patriots έχουν ήδη ξυπνήσει μετά τα πρώτα άσχημα απότελέσματα που τους είχαν οδηγήσει σε αρνητικό ρεκορ. Ο Belichick θα βρει κάποιον ορθόδοξο ή… ανορθόδοξο τρόπο να δυσκολέψει την επίθεση των Chiefs και μετά τα πράγματα θα γίνουν πιο εύκολα για την ομάδα του. Ο Οκτώβριος είναι ο μήνας των Patriots.
GB -9.5: To χειρότερο ματς της καριέρας του πραγματοποίησε ο kicker των Packers, Mason Crosby, την προηγούμενη εβδομάδα στο Detroit. Ο βετεράνος παίκτης της ομάδας του Green Bay αστόχησε σε τέσσερα field goals και ένα extra point. Σ’ ένα απόγευμα που αρκετοι receivers του Aaron Rodgers απουσίαζαν με τραυματισμό, η ήττα από τους Lions με 31-23 ήρθε δίκαια. Αυτή την εβδομάδα τα πράγματα αναμένεται να κυλήσουν πιο ομάλα με την επιστροφή στο Green Bay απέναντι στους “αδύναμους” 49ers μετά τον τραυματισμό του Jimmy Garoppolo. Ο WR Geronimo Allison επέστρεψε στις προπονήσεις ενώ υπάρχει και μια μικρή πιθανότητα να αγωνιστεί και ο WR Randall Cobb.
(Θα βάλω και λίγο πιο “ειδικά” στοιχήματα αυτή την εβδομάδα. Αν προτιμάτε μόνο του ΟΠΑΠ, πείτε το στα σχόλια!)
ATL OVER 4 TDs: Οι ήττες δεν αντικατοπτρίζουν το ταλέντο αυτής της ομάδας, παρά μόνο την τεράστια αμυντική της έλλειψη. Έλλειψη που δε θα μπορέσει να εκμεταλλευτεί η Tampa Bay σε μεγάλο βαθμό, αντίθετα με την Atlanta, που πιστεύω θα ξεσπάσει τα νεύρα της πάνω στους δύστυχους Buccaneers. Μεγάλο σκορ, εύκολη νίκη. Οι Falcons εντός έδρας δεν έχουν βάλει κάτω από 4 touchdowns, και με ομάδες πολύ ανώτερες της Tampa.
CHI -3.5: Αν και το φοβάμαι αυτό το ματς, λόγω έδρας, εν τέλει θα ήταν ανόητο να μην το τολμήσω. Oι Bears έρχονται από bye week, φρέσκοι κι ανανεωμένοι, με στόχο να διατηρήσουν την καλή τους εικόνα. Αντίθετα, τα Δελφίνια φαίνονται να πνίγονται σε μία κουταλιά νερό. Καλό κι άνετο spread.
KC: Τολμηρό, πολύ τολμηρό, το ξέρω, αλλά η απόδοση είναι πολύ ελκυστική για μία ομάδα που είναι σε τρένο, κι έχει παρευρεθεί ξανά στα σαγόνια του Gillette Stadium, βγαίνοντας αλώβητη. Οι φετινές ταχύτητες της Νέας Αγγλίας δε μπορούν να συναγωνιστούν τον πλουραρισμό του Κάνσας. 6 – 0 και πανικός στους περσινούς φιναλίστ.
LAC + UNDER 46.5: Ωραία ιστορία οι Browns, αλλά δε θα είναι κάθε εβδομάδα τόσο τυχεροί. Οι Chargers έχουν βάλει σκοπό να ανακτήσουν το χαμένο έδαφος, κι οι Browns δε διαθέτουν την απαιτούμενη εμπειρία για να κοντράρουν ένα φλογισμένο Rivers. Η άμυνα τους όμως είναι υπολογίσιμη, και θεωρώ ότι θα κρατήσει το σκορ σε λογικά πλαίσια.
KC: Μία ομάδα που δεν τρέμει μες στο Foxborough, οι Chiefs θα φέρουν μια ταχύτατη επίθεση ενάντια στη δυσκίνητη άμυνα των Patriots. Με το pass rush να ζορίσει τον μέχρι τούδε σταθερό Blake Bortles, οι Chiefs θα μπορέσουν να ελέγξουν το παιχνίδι και να το φέρουν στα μέτρα τους. Το διπλό είναι πιο value for money, και συμφέρει σε αυτό το ματς.
JAX: Οι Jaguars είναι αναμφισβήτητα πιο αθλητικοί και γεροδεμένοι ως ομάδα από τους Dallas Cowboys, που ακροβατούν σε τεντομένο σκοινί. Με μοναδικό φωτεινό σημείο τον Ezekiel Elliott, ο στόχος των Ιαγουάρων περί της περιθωριοποίησής του είναι ξεκάθαρος. Άπαξ και εξαφανιστεί ο Elliott, game over για το Ντάλας.
GB -9.5: Η αποδυνανωμένη ομάδα των 49ers δεν έχει τα απαραίτητα για να σταματήσει ένα απεγνωσμένο Green Bay. Η άλλοτε ενδιαφέρουσα αναμέτρηση πλέον αποτελεί σχεδόν μονόπλευρη αντιμετώπιση, στο αφιλόξενο Lambeau Field.
CIN @ PIT OVER 52.5: Εδώ θα μπορούσαμε να παίξουμε και το διπλό των Bengals, αλλά επειδή είναι κρίσιμο ενδοdivisional παιχνίδι, θα πάμε δια της ασφαλής οδού και θα προτιμήσουμε το over, σε 2 ομάδες που σκοράρουν κατά βούληση.
CHI @ MIA OVER 41.5: Μου φαίνεται παράλογα χαμηλό το όριο. Το Μαϊάμι δεν έχει πρόβλημα να σκοράρει εντός έδρας, κι οι Bears είναι πλέον σε αποστολή. Η μία ομάδα επιθυμεί να παραμείνει στην κορυφή της division, ενώ η άλλη τρέχει λαχανιασμένη να μαζέψει τα σπασμένα. Είναι δυνατόν να μη βάλουν 20 πόντους έκαστη; Αξίζει το ρίσκο.
Με τρία όβερ θα κινηθούμε την 6η εβδομάδα, με σκοπό να μειώσουμε τα χαμένα των προηγούμενων εβδομάδων! Όβερ 44.5 πόντοι σε Washington, όβερ 46.0 σε Cleveland και Οβερ 43.0 στην Minnesota! Καλό ταμείο!
PIT: Οι Steelers είναι σε φόρμα και άρχισαν να δείχνουν τα δόντια τους. Η επικράτηση απέναντι στην Atlanta ήταν ολοκληρωτική και έδειξε πόσο καλή ομάδα είναι. Oι Bengals είναι καλή ομάδα αλλά με πολλές παθογένειες, ειδικά στην άμυνα και έτσι δεν νομίζω ότι μπορούν σε αυτήν την φάση να κοντράρουν τους Steelers που βρήκαν τα πατήματα τους. Προβλέπω ευρεία νίκη των Steelers.
ATL: Πολύ απλά δεν γίνεται αυτή η ομάδα να πάει στο 1-5. Σίγουρα η Ατλάντα απογοητεύει αλλά δεν παύει να είναι ένα πληγωμένο θηρίο. Μπροστά στο κοινό της θα τα δώσει όλα και θα νικήσει εύκολα την ομάδα από το Tampa Bay. Οι Buccaneers θα ξεκινήσουν τον Winston καθώς η μαγεία του Fitzmagic τελείωσε και η προσγείωση παραήταν απότομη. Δεν βλέπω τρόπο να γίνει η έκπληξη. Βέβαια στην Ατλάντα ακόμα και με νίκη το κλίμα θα παραμείνει βαρύ και η απογοήτευση τεράστια. Και κάτι ακόμα ο Jones θα πιάσει το πρώτο του touchdown!
HOU: Επιλέγουμε άφοβα Texans. Παρά την πολύ καλή άμυνα των Bills που τσάκισε τον Mariota και τους Titans, οι Bills εξακολουθούν να είναι από τις χειρότερες ομάδες του NFL. Δεν θα έχουν καμία τύχη απέναντι στους ανερχόμενους Texans που πέτυχαν νίκη ψυχολογίας. Η ομάδα από το Houston έχει όλα τα αντίδοτα απέναντι στην άμυνα του Buffalo. Τέλος, ο Allen δεν είναι ακόμη έτοιμος για αυτό το επίπεδο.